  Туспуктэм: ИА «Удмуртия» Майя Бывальцева Удмуртилэн тӧроез Александр Бречалов элькунын улӥсьёсты Тодонлык нуналэн но выль дышетскон ар кутсконэн ӟечкылаз. Со дышетӥсьёслы вань сюлэмзэс сётыса ужамзы понна тау кариз. Дышетӥсьёслы малпанъёссылы быдэсмыны сӥзиз, дышетскисьёслы но студентъёслы – выль вормонъёс но дӥсьтон, анай-атайёслы – валан но визьмо-буро луон. « Нырысь ик та нунал дышетӥсьёсмы понна аспӧртэм. 2023-тӥ арез Россилэн азьмуртэз Владимир Владимирович Путин Дышетӥсьлэн но визьнодасьлэн ареныз ялӥз, со эшшо одӥг луонлык соослы быгатӥсь, Атыкай музъеммес яратӥсь егитъёсты будэтэмзы понна. Котькудмылэн азинсконъёсмы сьӧрын дышетӥсьёсмы но сыло. Соос та дуннеез тодыны тыршонмылы дурбасьто. Дышетон программая вань кулэ ивортодэт сётэм сяна, Шаермес яратыны, мар шонер, нош мар ӧвӧл валаны дышето. Милям ужпуммы – соослы ужаны умой условиос кылдытон. Соин ик ми выль школаос но «Точка роста» центръёс усьяськом, парти ӵектосъя юртъёсты рос-прос тупатъяськом, выль тӥрлык басьтӥськом, тодон-валанъёссэс будэтыны луонлыкъёс кылдытӥськом. Вань воштӥськонъёс дышетскисьёслы котыр ласянь тодон-валанъёс басьтыны но быгатонлыкъёссэс усьтыны луонлыкъёс сётонэ ӧръямын » Александр Бречалов, Удмуртилэн тӧроез Озьы ик со ватсаз, дышем сямен туэ но нырысетӥ классэ мынэм пиналъёс Удмуртиысь кун циркын возьматонъёсты учкозы. Тегъёс: Удмуртия АлександрБречалов Тодонлыкнунал  